**Likumprojekta „Grozījumi likumā „Par sabiedrisko pakalpojumu regulatoriem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma 30.panta pirmā daļa, Oficiālo publikāciju un tiesiskās informācijas likuma 2.pants |
| 2. | Pašreizējā situācija un problēmas | 1) Saeima 2013.gada 31.janvārī pieņēma *Euro* ieviešanas kārtības likumu, kas paredz *nodrošināt efektīvu un caurskatāmu euro ieviešanu Latvijas Republikā*. Šī likuma 32.panta otrās daļas 4.punkts nosaka, ka *tiesību normā veic citus grozījumus, kuri nav saistīti ar skaitliskās vērtības latos aizstāšanu ar skaitlisko vērtību euro, bet kuri ir nepieciešami euro ieviešanai.* Šobrīd likumā „Par sabiedrisko pakalpojumu regulatoriem” 31.panta pirmajā daļā minēti lati. 2) 2012.gada 7.jūlijā stājās spēkā likums „Oficiālo publikāciju un tiesiskās informācijas likums”, kurš paredz, ka oficiālās publikācijas ieviešanu elektroniskā formā, paredzot pārejas periodu līdz 2013.gada 1.janvārim. No 2013.gada 1.janvāra oficiālais laikraksts papīra formā vairs netiek izdots. Saskaņā ar likuma „Oficiālo publikāciju un tiesiskās informācijas likums” 2.panta pirmo daļu *oficiālais izdevums “Latvijas Vēstnesis” (turpmāk — oficiālais izdevums) ir Latvijas Republikas oficiālais izdevums, un tajā publicētā informācija ir oficiāla publikācija. Informāciju oficiālajā izdevumā publicē elektroniski šajā likumā un citos normatīvajos aktos noteiktajā kārtībā tīmekļa vietnē* [*www.vestnesis.lv*](http://www.vestnesis.lv)*.* Likumā „Par sabiedrisko pakalpojumu regulatoriem” no 21.panta pirmās līdz ceturtajai daļai minēts „laikraksts”, nevis „oficiālais izdevums”. |
| 3. | Saistītie politikas ietekmes novērtējumi un pētījumi | Projekts šo jomu neskar.  |
| 4. | Tiesiskā regulējuma mērķis un būtība | Likumprojekta mērķis ir pielāgot likumu „Par sabiedrisko pakalpojumu regulatoriem” *euro* ieviešanai un precizēt atbilstoši izmaiņām likumā „Oficiālo publikāciju un tiesiskās informācijas likums”. Projekts paredz: 1) izslēgt attiecīgajā normatīvajā aktā vārdu „latos”; 2) aizstāt normatīvajā aktā vārdu „laikrakstā” ar vārdiem „oficiālajā izdevumā” Paredzēts, ka likumprojektā paredzētie grozījumi stājas spēkā *euro* ieviešanas dienā. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Grozījumi likuma „Par sabiedrisko pakalpojumu regulatoriem” tiek veikti, pamatojoties uz Saeimā 2013.gada 31.janvarī pieņemto *Euro* ieviešanas kārtības likumu, par ko sabiedrība ir jau bijusi informēta, izskatot un pieņemot šo likumu. |
| 7. | Cita informācija | Šis projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai.Šis projekts ir virzāms izskatīšanai Saeimā vienotā ar *euro* ieviešanu saistīto likumprojektu paketē.Šim projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

|  |
| --- |
| **II. Tiesību akta projekta ietekme uz sabiedrību** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un šīs līdzdalības rezultāti** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Iesniedzējs:

ekonomikas ministra vietā,

vides un reģionālās attīstības ministrs E.Sprūdžs

Vīza:

valsts sekretārs J.Pūce

17.07.2013 10:30

475

I.Peipiņa, 67013146

Ilze.Peipina@em.gov.lv